**Ұлытау облысы, Жаңаарқа ауданы**

**«Балдырған» бөбекжайы КМҚК**

**2023 – 2024 оқу жылының**

**қорытынды есебі**

**КМҚК«Балдырған» бөбекжайы коммуналдық мемлекеттік қазыналық кәсіпорыны .**

**Мекен жайымыз :** Абай көшесі 21 – үйде орналасқан.

Біздің мекеме 2007 жылы 27 наурызында пайдалануға берілді. Биыл 16 жыл болып, наурыз айында 17 жыл толды.

Бөбекжай директоры - Туребаева Бибігүл Аманжановна.

**Бөбекжай қуаттылығы**- 140 балаға арналған.

Қазіргі уақытта ИНДИГО бойынша жалпы бала саны 138 бала.

Бөбекжайда тәрбие мен білім қазақ тілінде беріледі, мұнда 6 топ жұмыс істейді. Топтарға балалар жасына қарай бөлінген. Бөбекжайда:

Кіші топ – 2 жас – «Балбөбек»тобы - 20 бала;

Кіші топ – 2 жас – «Балдәурен» тобы- 20 бала ;

Ортаңғы топ – 3 жас – «Ақбота» тобы - 25 бала;

Ортаңғы топ –3 жас –«Еркетай » тобы- 25 бала;

Ересек топ – 4 жас – «Болашақ» тобы - 25 бала;

Ересек топ – 4 жас – «Қарлығаш» тобы- 23 бала;

Бөбекжайда ерекше білім беруді қажет ететін бар, онда 6 бала тәрбиеленуде. Ерекше білім беру қажеттілігі бар білім алушылардың үлесі 4,3%- ды құрайды. Бөбекжайда тек қана сыртқы пандус бар.

Бөбекжайда 0,5 жүктеме бойынша логопед, дефектолог мамандары бар, олар жеке коррекциялық -дамыту жұмыстарын жүргізеді. Инклюзивті білім беру бойынша біліктілікті арттыру курстарынан 18 педагогтың ішінен кейінгі 3 жылда 14 педагог өткен, арнайы сертификаттары бар.

Сертификаттардың жалпы үлесі – 77,8 %;

**Бөбекжайдың жұмыс тәртібі:** Бөбекжай Қазақстан Республикасының Мемлекеттік жалпыға міндетті білім беру стандартына сәйкес «Мектепке дейінгі тәрбие мен оқытудың негізгі ережелерін» негізге ала отырып, Үлгілік оқу бағдарламасын негізге ала отырып жұмыс жасайды. Аптасына бес күн, таңғы сағат 8.00-ден кешкі сағат 18.30 - ға дейін жұмыс істейді. Бөбекжайда ішкі жұмыс тәртібі қалыптасып, күн тәртібі ережесі толығымен орындалады. Балаларға күнделікті ас мәзірі бойынша 3 мезгіл ыстық тамақ, 2 мезгіл жеңіл ас беріледі. Бөбекжай іші өте жылы, әр топта жылы сумен және суық сумен қамтамасыз етілген, материалдық- техникалық жағдайы қанағаттанарлық, 6 топ бөлмелері стандарт талаптарына сай мүмкіндігінше жиһаздармен қамтамасыз етілген. Оқу – тәрбие жұмысына қажетті көрнекіліктер мен материалдар топ тәрбиешілерінің күшімен талапқа сай жасалған. Бөбекжайының санитарлық жағдайы қанағаттанарлық.

«Мектепке дейінгі ұйымдарға және сәбилер үйлеріне қойылатын санитариялық-эпидемиологиялық талаптар» санитариялық қағидалары ҚР Денсаулық сақтау министрінің 2021 жылғы 9 шілдедегі № 59 бұйрығы сәйкес санитарлық талаптарға сай.

Бөбекжай оқу – әдістемелік құжаттарымен, мемлекеттік жалпыға бірдей білім беру стандарттарымен, типтік жұмыс, базистік оқу жоспарларымен және бағдарламалармен қамтамасыз етілген. Бөбекжайда: музыкалық зал, медициналық бөлме, асханалық блог, әдістемелік кабинет, психолог кабинеті, қазақ тілі кабинеті бар.

Бөбекжай ұжымы мектепке дейінгі тәрбиелеу мен оқытуда талапқа сай арнаулы орта және жоғары білімді кадрлармен толықтай қамтамасыз етілген.

Мектепке дейінгі мекемеде педгогиканың жаңа саласына бағытталған, мектепке дейінгі тұжырымдамаларын анықтай білетін тәжірбиелі педагогикалық ұжым қалыптасқан.

Педагогтардың сандық құрамы:

Бөбекжайда 19 педагог жұмыс істейді, оның ішінде:

|  |  |  |
| --- | --- | --- |
| Педагогтар саны | | |
| Директор | | 1 |
| Әдіскер | | 1 |
| мамандар | Психолог | 1 |
| Қазақ тілі маманы | 1 |
| Музыка жетекшісі | 1 |
| Хореограф | 1 |
| Логопед | 0,5 |
| Дефектолог | 0,5 |
| Тәрбиешілер | | 12 |
| БАРЛЫҒЫ | | 18 |

М.д. жоғары білім - 7; С. Наурзбекова , Г.Дарибаева, Қ. Мукашева,

Ә.Рыспекова, Ж.Сердхаан, С.Сатжанова,

А.Қойманова

М.Д.арнайы орта білім - 7; Б.Туребаева, Р.Игенова, Г.Смагулова,

З.Бөгенбаева, Р.Егзекова, Ш. Имашева,

С.Жолданова;

Жалпы жоғары білім - 6; Б. Туребаева, М.Ибрагимова, А.Ахметжанова,

З.Бөгенбаева, Г.Ахтамберлиева, Л.Бекхожина

Педагогикалық қызметкерлердің біліктілігін арттыру жағдайына келсек, бөбекжай кадрлары уақытында аттестациядан өткен. Денсаулығына байланысты жоғарғы санаттағы тәрбиеші З.Бөгенбаеваның санаты уақытша жарты жылға созылды.

Ал жоғарғы санаттағы бір тәрбиеші Р.Игенова тестен өте алмай қалуына байланысты педагог статусына түсірілді. І санатты екі тәрбиеші, санатсыз 5 педагог және жаңа форматтағы модератор санатында 10 педагог бар.

Жоғары санат -2; З.Бөгенбаева. Л.Е.Бекхожина;

І санат - 2; Ш.Имашева, Г.Ахтамберлиева;

ІІ санат – жоқ; - - - -

санатсыз - 4; Р.Игенова, Р.Егзекова, С.Қ.Жолданова, Қ.Мукашева;

модератор - 9; С.Наурзбекова, А.Ахметжанова, М.Ибрагимова,

Ж.Сердхаан, Г.Дарибаева,Ә.Рыспекова,

Г.Смагулова, А.Қойманова, С.Сатжанова.

Музыка жетекшісі Бекхожина Л.Е. зейнеткер, уақытша 1 жылға келісіммен жұмыс істеуде.

Бөбекжайдың алдына қойылған негізгі мақсаттары болып:

Денсаулық сақтау технологияларын қолдану арқылы балалардың физикалық және психикалық денсаулығын қорғау және нығайту;

Инновациялық технологиялар арқылы тілдік қызметті дамыту нысандары мен әдістерін жетілдіру;

Білім беру ұйымының Zhanaarka.gov.kz. сайтты бар, апта сайын бөбекжайдың жаңалықтары фейсбук, инстаграм-baldirgan\_ds беттерінде жарияланады.

Мектепке дейінгі тәрбие мен оқытуда әр баланың қызығушылықтарын, ерекшеліктері мен қажеттіліктерін ескере отырып, жалпы адами және ұлттық құндылықтар негізінде оларды толыққанды дамыту мен әлеуетін ашу, осы мақсаттарды орындау үшін мектепке дейінгі тәрбие мен оқытудың 2023-2024 оқу жылына арнайы әдістемелік нұсқаулық хаты беріліп, онда 2023-2024 оқу жылының жұмысын жоспарлауда ескерілетін негізгі мынадай нормативті құжаттар берілген және осы құжаттарды қолдана отырып жұмыс жүргізілуде және бөбекжай білім беру ұйымы өз қызметінде мектепке дейінгі тәрбие мен оқыту жүйесін реттейтін мынадай нормативтік құқықтық актілерді басшылыққа алады:

* «Білім туралы» Қазақстан Республикасының Заңы;
* «Білім берудің барлық деңгейінің мемлекеттік жалпыға міндетті білім беру стандарттары;
* «Қазақстан Республикасындағы баланың құқықтары туралы» Қазақстан Республикасының Заңы;
* «Ойыншықтардың қауіпсіздігі туралы» Қазақстан Республикасының Заңы;
* «Кемтар балаларды әлеуметтiк және медициналық-педагогикалық түзеу арқылы қолдау туралы» Қазақстан Республикасының Заңы;
* Мектепке дейінгі тәрбиелеу мен оқытуды дамыту моделі;
* «Мектепке дейінгі ұйымдарға және сәбилер үйлеріне қойылатын санитариялық-эпидемиологиялық талаптар» санитариялық қағидалары;
* Қазақстан Республикасында мектепке дейінгі тәрбие мен оқытудың үлгілік оқу жоспарлары;
* Мектепке дейінгі тәрбие мен оқытудың үлгілік оқу бағдарламалары;
* Тиісті үлгідегі білім беру ұйымдары қызметінің үлгілік қағидалары;
* Білім беру қызметтерін көрсетудің үлгілік шартының нысандары;
* Мемлекеттік білім беру ұйымдары қызметкерлерінің үлгі штаттары;
* Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамалары;
* Жабдықтармен және жиһазбен жарақтандыру нормалары;
* Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидалары;
* Мектепке дейінгі және орта білім беру ұйымдарын бейнебақылау жүйелерімен 9 жарақтау стандарттары және оларға қойылатын талаптар;
* Мектепке дейінгі білім беру саласында мемлекеттік қызметтер көрсету қағидалары;
* Орта білім беру ұйымдарына арналған оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі;

Барлық ұйымдастырылған оқу қызметі Үлгілік оқу бағдарламасы бойынша, Қазақстан Республикасының мектепке дейінгі тәрбие мен оқытудың үлгілік оқу жоспарларына сүйене отырып іске асырылады және бала жасына сәйкес ұйымдастырылған оқу қызметінің көлемі мен уақыт ұзақтығы да жаңа стандарт талаптарына сай берілген, әр топта уақыт көлеміне сай өтіледі.

Мектепке дейінгі тәрбие мен оқытудың жаңартылған мазмұны:

- перспективалық жоспар;

- апталық циклограмма;

-балалардың біліктері мен дағдыларының дамуын бақылау үшін индикаторлар жүйесін енгізу арқылы іске асырылды. Диагностика оқу жылының басында, ортасында және аяғында: бастапқы диагностика қыркүйекте, аралық қаңтарда, қорытынды мамырда жүргізілді.

Диагностиканың жүргізілу мақсаты баланың даму динамикасын анықтау болып табылады.Бұл мониторингте бес дағды бойынша балалардың үш кезеңдегі даму деңгейі бағаланады. Бөбекжайдағы жемісті жұмыстарының көрсеткіштерінің бірі, балаларды мектепке сапалы дайындау болып табылады. Мектепке дейінгі білім беруде сапалы қызметті қамтамасыз етуде мектепке дейінгі жастағы балалардың біліктері мен дағдыларын дамытудың маңызы зор. Мектепке дейінгі ұйымдарда білім беруге жүргізілетін мониторинг балалардың бес білім беру дағдысы бойынша даму динамикасын қадағалауға мүмкіндік берді. Тәрбиеленушілердің білімін мөлшерлеуші ретінде, балаларды жетілдіруді дамыту деңгейінің диагностикалық картасы қолданылады. Бұл үшін барлық жастағыларды зерттеу картасы әзірленген.

Мөлшерлеу құралы болып, әр түрлі тақырыптағы тапсырмалар, 5 білім беру дағдысы әр түрлі жастағы топтарда жүйелендірілген дидактикалық материалдар қолданылады.

Балаларды бақылау әңгімелесу, бала әрекетінің өнімдерін талдау, диагностикалық жағдаяттар арқылы жүзеге асады. Тексеру нәтижелеріне өтпелі тақырыптық есеппен қорытынды жасалады және одан әрі жұмыс істеу үшін түзетулер енгізіледі.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |

Мониторинг нәтижелері бойынша бағдарламаның мазмұнын игеру деңгейін анықтап, баланың алдағы даму болашағы белгіленді.

Ол мынадай көрсеткіштерді көрсетті:

**Бастапқы деңгей 2023 жылдың қыркүйек айында :**

**Кіші топтар – барлығы: 38 бала;**

Физикалық қасиет І деңгей бала – 1 бала -2,6%; ІІ деңгей - 12бала- 31,6 %; ІІІ деңгей – 25 бала- 65,8 % ;

Коммуникативті дағды І деңгей бала – 1 бала -2,6% ; ІІ деңгей – 6 бала- 15,8 %; ІІІ деңгей – 31 бала- 81,6 %;

Таным дағдысы І деңгей бала – 1 бала - 2,6%; ІІ деңгей – 5 бала- 13,1 %; ІІІ деңгей – 32 бала- 84,2 %;

Шығармашылық дағдысы І деңгей 1бала – 2,6%; ІІ деңгей – 8 бала- 21 %;

ІІІ деңгей – 29бала- 76,3 %;

Әлеуметтік дағдысы І деңгей 1бала – 2,6%; ІІ деңгей – 10 бала- 26,31 %;

ІІІ деңгей – 27 бала- 71 %;

**Ортаңғы топтар**- **барлығы - 49 бала;**

Физикалық қасиет І деңгей – 23 бала – 46,9%; ІІ деңгей – 21 бала -42,8%; ІІІ деңгей -5 бала – 10,2%;

Коммуникативті дағды І деңгей бала – 16 бала -32,7% ; ІІ деңгей - 23бала- 46,9 %; ІІІ деңгей – 10 бала- 20,4 %;

Таным дағдысы І деңгей бала –16 бала – 32,7 %; ІІ деңгей – 22 бала- 44,9%;

ІІІ деңгей – 11 бала- 22,5 %;

Шығармашылық дағдысы І деңгей 18 бала – 36,7%; ІІ деңгей – 22 бала- 54%; ІІІ деңгей – 9 бала- 18,4%;

Әлеуметтік дағдысы І деңгей 21 бала – 42,9%; ІІ деңгей – 21 бала- 42,9%; ІІІ деңгей – 7 бала- 14,2%;

**Ересек топтар – барлығы - 42 бала**

Физикалық қасиет І деңгей – 12 бала – 28,5%; ІІ деңгей – 17 бала – 40,5%; ІІІ деңгей – 13 бала - 31%;

Коммуникативті дағды І деңгей бала – 13 бала - 31%; ІІ деңгей – 17 бала- 40,5%; ІІІ деңгей – 12 бала- 28,5%;

Таным дағдысы І деңгей бала – 13 бала -31%; ІІ деңгей – 16 бала- 38%;

ІІІ деңгей – 13 бала- 31%;

Шығармашылық дағдысы І деңгей 13 бала – 31%; ІІ деңгей – 19 бала- 45,2%; ІІІ деңгей – 10 бала- 23,8%;

Әлеуметтік дағды І деңгей 16 бала – 38%; ІІ деңгей – 18 бала- 42,9%;

ІІІ деңгей – 8 бала- 19,1%;

Стандарт талаптарына сәйкес балаларды дамыту мен тәрбиелеу үшін жағдайлар жасауды, мектепке дейінгі ұйым қызметкерлерінің қызметін ұйымдастыруды, тәрбиешілердің педагогикалық шеберліктерін арттырудың негізгі тәсілдерін қарастырады. Бағдарламаның мазмұнын іске асыруда балалардың жас ерекшеліктерін ескере отырып жан-жақты дамытуға бағытталған: «Физикалық»,«Коммуникативтік»,«Таным» «Шығармашылық», «Әлеумет» білім беру дағдыларын кіріктіру арқылы қамтамасыз етілді. Білім беру салаларының мазмұнын кіріктіру балалардың жас ерекшеліктеріне сәйкес бағдарлама мазмұнын игерудің сабақтастығы мен жүйелілігін қамтамасыз ету негізінде құрастырылды.

Перспективалық жоспарға сәйкес балаларды қабылдау, ұйымдастырылған іс-әрекет, серуен, балалардың үйге қайтуы, күн тәртібіндегі процестердің орындалуын қамтитын және өтпелі тақырыптарға сәйкес бір аптаға арналған циклограмма құрастырылды. Күн тәртібі, перспективалық жоспар, циклограмманың құрылымы, әр топқа мектепке дейінгі ұйымның №1 педагогикалық кеңесінде бекітілді.

Бөбекжайдың жылдық жоспары бойынша бес педагогикалық кеңес қойылған. №1 педагогикалық кеңестің тақырыбы: МДҰ-ның жаңа оқу жылына арналған қызмет жоспарын қабылдау және бекіту.Мектепке дейінгі ұйымның жаңа оқу жылына дайындығы. Тәрбиешілер жылдық жоспармен таныстырылып, өтілетін іс- шаралар бекітілді, сабақ кестелері жаңа стандарт талаптарына сай оқу жоспарлары жасалынып, күн тәртіптері бекітілді.

№2 педагогикалық кеңес «Дені саудың жаны сау» тақырыбында өтілді. Тәрбиешілер денсаулыққа байланысты балаларға қажетті дене шынықтыру, сергіту, ұйқыдан кейінгі сергіту сәттеріне арналған ойын түрлерін, заттар, құрал –жабдықтармен толықтырып, денсаулық бұрыштарын жасады.

Педагогикалық кеңесінде барлық бөбекжай педагогтары МДҰ-ның жылдық жұмыс тақырыбына байланысты өздерінің жұмыстары бойынша жарты жылдық есептерін берді.Онда жыл басында неше бала қабылдап, мониторинг бойынша бағалау деңгейін көрсетіп, бала осы жарты жыл бойы не үйренді, не білді, қандай жетістіктерге жеткені жайында, қандай іс – шаралар өткізгені айтылды.Бүлдіршіндермен күнделікті күн тәртібі бойынша жұмыстана отырып, ұйымдастырылған іс – әрекеттер берілген оқу жоспары бойынша жүргізіледі. Таңғы қабылдаудан соң таңғы жаттығулар жасалып отырады.

Қазақстан Республикасының Оқу – ағарту министрлігінің «Біртұтас тәрбие бағдарламасын» іске асыру бойыншаМемлекеттік құзырлы органдармен бірлескен 2023-2024 оқу жылына арналған кешенді жоспар құрылған, сол жоспарды жүзеге асыру мақсатында бөбекжайда бірталай жұмыстар атқарылуда.

Қыркүйек айында алғашқы сабақ барлық топтарда мектеп туралы білімдерін кеңейту мақсатында «1қыркүйек - Білім күні» атты тақырыбымен басталып, балаларға білім, оқу дегеннің не екені туралы түсінік беріліп,ұйымдастырылған іс – шаралар өткізілді.

Ал алғашқы оқу жылының ашық сабағы 22 қыркүйек тіл мерекесінен басталып, қазақ тілі маманы Ибрагимова Меруерт Рахметуллаевна «Ана тілім – ардақтым» атты тақырыпта балалардың туған тіліне деген сүйіспеншілігін арттыру, патриоттық сезімдерін нығайту мақсатында 22мен 26 қыркүйек аралығында апталық өткізді және педагогтар арасында «Тіл білгірі» сайысын өткізді. Тәрбиешілер екі топқа бөлініп мақал- мәтелдер, жұмбақтар шешу, нақыл сөздер, салт – дәстүрден сұрақтар жасырылып, тәрбиешілердің біліктіліктері байқалды.Тәрбиеленушілер арасында сурет көрмесі ұйымдастырылды. Ересек топ балалармен «Мен тілімді сүйемін» атты ертеңгілік өтті.

Сонымен бірге бөбекжайда әр түрлі мерекелік іс- шаралар да назардан тыс қалған емес, мерекелік іс-шаралар өз уақытында үнемі жүргізіліп тұрады. Қазан айында «Ақбота», «Еркетай» ортаңғы топтарымен «Болашақ», «Қарлығаш» ересек топтарында «Алтын күз» мерекесі өтті.

Балаларды отаншылдыққа, туған жеріне, еліне деген сүйіспеншіліктерін балаларды патриот болуға тәрбиелеу, оларға дұрыс бағыт-бағдар беруге, өз елінің тарихын сыйлауға үйрету мақсатында өткен Мемлекеттік Республика күні айтулы мерекесіне апталық өтті. Онда балалар арасында ертеңгілік, педагогтар арасында қазақ тілі маманы М.Ибрагимованың ұйымдастыруымен «Ұшқыр ой, шешен тіл» атты интеллектуалдық ойын өткізілді.

16 желтоқсан Тәуелсіздік мерекесіне орай «Тәуелсіз менің - Қазақстаным» атты тақырыпта барлық топтарда тәрбие сағаты өтіліп, балалар сурет салып, Отан туралы тақпақтарын айтып, әндерін шырқады.

**Физикалық білім беру дағдысы бойынша:** Дене шынықтыру іс – әрекеті бойынша балалардың шынығу жаттығуына қызығушылығы артып, қимыл – қозғалыс ептілігімен дағдыларын жетілдіріп, жүру, жүгіру, лақтыру, қағып алу, еңбектеу, сапқа тұру, қозғалыс ойындары арқылы дене күшінің қасиетін дамыту жұмыстары жүргізілді. Ертеңгілік жаттығулар уақытында өтіледі. Сауықтыру-шынықтыру шаралары әр топта жас ерекшеліктеріне қарай жүйелі түрде өтіледі. Балалардың денсаулыңын нығайту мақсатында, өсіп келе жатқан ағзаларына дене мүсінін сымбатту ету үшін гимнастикалық жаттығулар жасалынады.

**Коммуникативтік білім беру дағдысы бойынша:** Тіл дамыту іс – әрекетінде балалардың сурет бойынша әңгімелеу немесе көмекші сұраққа бір сөзбен ғана жауап беру, т.с.с. ойлау, таным қабілеттерін жетілдіру мақсатында әртүрлі әдіс – тәсілдер қолданады. Тақпақ, жаңылтпаш, жұмбақ, мақал - мәтел балалардың сабаққа деген қызығушылығын арттырады. Тек сурет көрсетумен шектелмей, саусақпен қимылды ойын ойнау арқылы сабақты бекітілді, сол арқылы ғана өтілген тақырып баланың ойында, ұзақ мерзімге сақталады. Балалар табиғатты бақылап, жыл мезгілдерін атай алады. Жыл мезгіліндегі ай аттарын, ерекшеліктерін атай біледі. Көкөністер мен жемістерді ажыратып, олардың өзіндік ерекшеліктерін атай біледі. Шағын әңгіме ертегі арқылы,балалардың сөздік қорын дамыттық.

**Таным білім беру дағдысы бойынша:** Математика, сенсорика, құрастыру іс – әрекетінде 1 – 5 ке дейін санауды үйренді. Дөңгелек, төртбұрыш, ұшбұрыш, шаршы секілді геометриялық пішіндер туралы білімдерін толықтырып, ажырата білді. Қарапайым математикалық түсініктерді қалыптастыру іс – әрекеті арқылы балалар биік – аласы, ұзын – қысқа, жуан – жіңішке, т.б ұғымдарды үйреніп, тәжірбиеде қолдана біледі. Қарапайым математикалық ұғымдарды қалыптастыру оқу қызметінде балалар сандармен танысып, кері қарай санауды және оларды нүктелер арқылы жазып үйренді. Заттарды көлеміне қарай ажыратып, «қысқа», «қысқарақ», «өте қысқа», «кіші», «кішірек», «тым кіші», «үлкен», «үлкенірек», «өте үлкен» сөздерін дұрыс қолдануды үйренді. Балалар уақытты бағдарлауды, тәулік бөліктері мен адамдардың іс-әрекеті арасындағы байланысты анықтауды үйренді.

Қағаз бетінде бағдарлауды, сол жақ жоғарғы, оң жақ төменгі, ортасы түсініктерімен таныс болды. Әр түрлі пішіндер арасынан белгілі бір пішінді табуды, сол пішінге ұқсас заттарды топтастыруды үйренді .Оқу үрдісінде оқытудың жаңа формалары мен әдістерін, ақпараттық коммуникативтік технологияны тиімді пайдаланып, балалардың логикалық ойлау қабілеттерін дамыту арқылы уақытты бағдарлауды, тәулік бөліктері мен адамдардың іс-әрекеті арасындағы байланысты анықтауды үйренді. Қағаз бетінде бағдарлауды, сол жақ жоғарғы, оң жақ төменгі, ортасы түсініктерімен таныс болды. Әр түрлі пішіндер арасынан белгілі бір пішінді табуды, сол пішінге ұқсас заттарды топтастыруды үйренді .

**Шығармашылық білім беру дағдысы бойынша:** Бейнелеу, мүсіндеу, жапсыру іс – әрекеті бойынша балалардың сурет салу, есте сақтау қабілеттерін арттыру, «Жаңбырлы күн», «сары жапырақтар», «жаңа жылдық шырша» т.б. тақырыптар бойынша сурет салып үйренді. Мүсіндеу іс – әрекеті арқылы ермексазды алақан арасына салып, айналдыра домалақтау, жалпақтау, шымшып созу тәсілдерін үйренді. Ермексазбен жұмыс жасауда саусақтардың, қолдың, иықтын бұлшық еттерін жетілдіре отырып, қимыл – қозғалыс икемділігін дамыту, құрылысы бірнеше бөліктерден тұратын мүсіндеуді үйренді. Жапсыру іс – әрекетінде жемілдеудің әдіс – тәсілдерін меңгерді. Ұқыпты жұмыс істеуге дағдыландыру, қағазды қиюды үйрету. Қиылған пішіндерден белгілі бір заттың бейнесін жасауға үйренді. Балаларға суреттерді өздігімен бояуды, қылқаламды дұрыс ұстауды үйретеміз. Бірнеше бөліктерден тұратын заттарды мүсіндеуді үйренді. Сурет оқу қызметінде суреттің өзін ғана салып қоймай суреттерді қиып, құрастырып, сосын бояу тәсілі, үзік сызықтарды қосып сызып бояу тәсілі және де түрлі қызықты әдістер мен түрлі материалдар қолдану арқылы жүргізілді.

Музыка оқу қызметінде музыкалық және шулы ойыншықтардың дыбысталуын ажыратуды, балалармен бірге ән салуды, әуенмен бірге би қимылдарын орындауды үйренді.

**Әлеуметтік білім беру дағдысы бойынша:** Көркем әдебиет іс – әрекеті арқылы балалардың сөздік қорларын, тіл байлығын, есте сақтау қабілеттерін арттыру, өз еркімен ойларын еркін айта білуді біледі. Балаларды қоршаған ортамен таныстыру,туған өлкенің өсімдіктері, көкөністері мен жемістері, туралы, жерде жүретін және аспанда ұшатын қозғалыс құралдары туралы,

Жаяу жүргіншілерге арналған қарапайым ережелермен таныстырамыз, үйретеміз. Сонымен қатар балаларға бізді қоршап тұрған табиғатпен таныстырамыз. Өлі табиғат нысандарына: күн, ауа, су, топырақ, тас туралы, ересектердің еңбегін бағалауды, өзгенің еңбегінің нәтижесіне құрметпен қарауға үйретеміз. Балаларға тек қана түсіндіріп қана қоймай,түрлі суреттер,видеолар арқылы көрсетіп отырамыз. Балаларымызға өздері тұратын қала туралы, көліктер туралы көптеген мағлұматтар беріп отырамыз.

Ал педагогтарымызға келсек, облыстық білім бөлімінің ұйымдастыруымен өткен республикалық деңгейде өткізілген тамыз кеңесінде психолог Ахметжанова А.Ғ. өз тәжірибесімен бөлісіп «Ерекше білім беруді қажет ететін балаларға М.Монтессори әдісін қолдану» тақырыбында баяндамасын ұсынды. Ал қазақ тілі маманы М.Ибрагимова «Балабақшада балалардың тілдік дағдыларын дамыту жолдары» облыстық әдістемелік семинарында «Мәдени мұра» шығармашылық жобасын қорғады. Басқада өткен семинарларға бөбекжайымыздан бөбекжай директоры Туребаева Б.А., әдіскерлер семинарына бөбекжай әдіскері Наурзбекова С.К., психолог маманы Ахметжанова А.Ғ. қазақ тілі маманы Ибрагимова М.Р., тәрбиешілер «Қарлығаш» бөбекжайында өткен аудандық семинарына қатысып өзара тәжірибе алмасып отырады.

Бүлдіршіндеріміз аудандық мәдениет үйінің ұйымдастыруымен өткізілген «Әжем айтқан ертегі» жобасына қатысып «Қошқар мен теке» ертегісін сахналады.

Осы бойынша 2023-2024 оқу жылында жұмыс жүргізіліп, Мемлекеттік Стандарт талаптары толық орындалып жатыр. Ұжым – мектепке дейінгі мекемедегі шешуші мәселе. Қазақстан Республикасының мектепке дейінгі білім беру және тәрбиелеу міндеттеріне сәйкес бөбекжай ұжымының педагогикалық саясатын іске асыратын, оның нәтижелеріне жауап беретін және ұлт болашағымен ұрпақ тәрбиесі секілді ауқымды да маңызды мәселелерді іс жүзінде орындайтын ұжым. Бөбекжай әкімшілігі өз ұжымының мамандар әлеуметін арттыру жұмыстарын алдағы уақыттада мақсатты әрі нәтижелі түрде жүргізіп отыратын болады.

Әдіскер: Наурзбекова С.К